HŽ serija 7123

**HŽ serije 7123** je serija nagibnih dizelskih motornih vlakova Hrvatskih željeznica, koje je proizvela tvrtka *[[Bombardier Transportation]]*. Originalni naziv mu je *RegioSwinger*. *RegioSwinger* prvotno je proizvodio *ADtranz* iz Hennigsdorfa, prije nego je postao dio *Bombardier Transportation* 2001. godine.

Radi se o klimatiziranom dvodjelnom dizelskom hidrauličnom motornom vlaku sa 134 sjedeća mjesta. Najmanja pogonska jedinica je dvostuki motorni vagon s disel motornim učinkom od ukupno 1118&nbsp;kW. Može postići brzinu do 160&nbsp;km/h. U višestrukoj vuči se sa upravljačkog mjesta mogu voziti do 4 vozila (tada dužina kompozicije iznosi 207 m, i raspolaže sa 536 sjedećih mjesta).

Ovaj vlak namjenjen je za prijevoz putnika u regionalnom prometu na neelektrificiranim zavojitim prugama. Osim u Hrvatskim željeznicama, vlak je u voznom parku Njemačkih željeznica (*Deutsche Bahn*) kao klasa 612.

## Nesreća 2009. godine
Dana 24. srpnja 2009. vlak ovog tipa iskočio je iz tračnica iz još neutvrđenih razloga pokraj Kaštela na relaciji Zagreb-Split. Šest je osoba poginulo, a oko 50 je ozlijeđeno, od kojih osmero teže. U vlaku se nalazio 91 putnik, među kojima mnogo stranih turista. Vlak je u potpunosti izašao iz tračnica, a jedan se vagon od siline udarca prepolovio. Ova nesreća smatra se najtežom željezničkom nesrećom u Republici Hrvatskoj.

Naknadna istraga je međutim pronašla, kako je utjecaj na nesreću imalo i neispravno korištenje retardanta za požare (sredstvo za zaštitu od požara), koje je završilo i na gornjoj tračnica, te stvorilo glatki klizni sloj. Sredstvo je namijenjeno samo za pragove, nije za tračnice (tračnice ne gore, samo se deformiraju kod topline). Došlo je do efekta klizanja i nemogućnosti kočenja. Pruga na navedenom mjestu ima i znatan nagib, te je to doprinijelo nemogućnosti kontrole brzine i do iskakanja iz tračnica. Sretna okolnost je, što se vlak zaustavio iskočen pokraj pruge, samo nekoliko metara od provalije. Nekoliko minuta nakon nemilog događaja, radno vozilo je također izgubilo kontrolu, projurilo, udarilo dijelom u olupinu vlaka i također iskočilo iz tračnica, zaustavivši se poprečno na tračnice.

## Nagibna tehnika

Posebnost ovoga motornog vlaka je u tome, jer je izveden kao nagibni vlak. Nagibna tehnika učinkovita je iznad brzine vlaka od 70&nbsp;km/h, a nije učinkovita kod njegove preopterećenosti. Vlak koristi električni sustav naginjanja, razvijen za tenk (za precizno gađanje topom na neravnom terenu pri većim brzinama). Sustav se pokazao dosta problematičan, iako su problemi u međuvremenu uklonjeni, ali se pokazao kao vrlo zahtjevan za održavanje (pri korištenju je prisutno veće trošenje mehanizma), za razliku od hidrauličkih sustava, kakve koriste neki drugi vlakovi.

## Tehničke karakteristike
***Graditelj:** BT Bombardier Transportation, Njemačka
***Godina izgradnje:** od 1998. do danas (za HŽ 2004.)
***Raspored osovina:** 2’B’+B’2’
***Tip Dieselova motora:** Cummins QSK 19 
***Snaga Dieselova motora:** 2 × 560 kW
***Vrsta prijenosa:** dizelsko-hidraulični
***Maksimalna brzina:** 160&nbsp;km/h
***Masa:** 98 t 
***Duljina**: 51,75 m
***Broj sjedećih mjesta:** 134

## Reference

## Izvori
* Tehničke karakteristike vučnih vozila, stranica Hrvatskih željeznica
* zeljeznice.net, hrvatski internet portal željezničke tematike